
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1375 


25 Σεπτεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση και συμπλήρωση της συστατικής πράξης 


της Επιχείρησης Πολιτιστικής Ανάπτυξης και Πρό¬ 
νοιας του Δήμου Λερού. 1 

Ψήφιση Οργανισμού Εσωτερικής Υπηρεσίας (ΟΕΥ) του 
Δημοτικού Παιδικού/Βρεφονηπιακού Σταθμού Τήλου. 2 
Τροποποίηση Οργανισμού Εσωτερικής Υπηρεσίας του 
Δημοτικού Πνευματικού Κέντρου Δήμου Λερού. 3 


ΑΠΟΦΑΣΕΙ Σ 

Αοιθ. 8805 (1) 


Τροποποίηση και συμπλήρωση της συστατικής πράξης της 
Επιχείρησης Πολιτιστικής Ανάπτυξης και Πρόνοιας του 
Δήμου Λέρου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του Ν. 1069/1980 «Περί κινή¬ 
τρων για την ίδρυση τωνΔΕΥΑ». 

2. Τις διατάξειςτου Ν.2218/1994, όπως τροποποιήθηκε με¬ 
ταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν.2307/95 «Περί προ¬ 
σαρμογής νομοθεσίας αρμοδιότητας ΥΠ.ΕΣ.Δ.Δ.Α». 

4. Τις όμοιες του Ν. 2503/1999. 

5. Την 4699/Β/29.8.97 (ΦΕΚ891/τ. Β'/9.10.97) απόφαση του 
Γενικού Γραμματέα Περιφέρειας Νοτίου Αιγαίου «Περί μετα¬ 
βίβασης δικαιώματος υπογραφής στους Προϊσταμένους 
Δ/νσεων και Τ μημάτων της Γ ενικής Δ/νσης της Περιφέρειας 
στο Νομό Δωδ/σου». 

6. Την 139/2003 απόφαση του Δημοτικού Συμβουλίου Λέ¬ 
ρου. 

7. Την 13946/21.12.1998 απόφασή μας που δημοσιεύθηκε 
στο ΦΕΚ291/1.4.1999, αποφασίζουμε: 

Εγκρίνουμε την τροποποίηση και συμπλήρωση της συστα¬ 
τικής πράξης της Επιχείρησης Πολιτιστικής Ανάπτυξης και 
Πρόνοιας του Δήμου Λέρου ως εξής: 

Άρθρο Ιο 
ΕΠΩΝΥΜΙΑ 

Επωνυμία «ΕΠΩΝΥΜΙΑ ΔΗΜΟΤΙΚΗ ΕΠΙΧΕΙΡΗΣΗ ΠΟΛΙ¬ 
ΤΙΣΤΙΚΗΣ -ΟΙΚΟΝΟΜΙΚΗΣ ΑΝΑΠΤΥΞΗΣ ΚΑΙ ΠΡΟΝΟΙΑΣ ΔΗ¬ 
ΜΟΥ ΛΕΡΟΥ» 


Άρθρο 2ο 
ΕΔΡΑ 

Έδρα της Επιχείρησης ορίζεται το Δημοτικό Ξενοδοχείο Λέ- 
ρος ή άλλο Δημοτικό, Δημόσιο ή Ιδιωτικό κτίριο της Λέρου. 

Άρθρο 3ο 

ΔΙΟΙΚΗΣΗ 

Η διοίκηση της επιχείρησης θα είναι 9μελης (9 μέλη) και θα 
ακολουθεί την Δημαρχιακή περίοδο, θα αποτελείται δε από 
τονεκάστοτεΔήμαρχο ως ΠΡΟΕΔΡΟ ή άλλον αιρετό ή μη που 
θα ορίζει ο ίδιος και 2 μέλη από την συμπολίτευση 1 από την 
αντιπολίτευση και 5 μέλη της κοινωνίας της Λέρου που θα ορί¬ 
ζονται από το Δημοτικό Συμβούλιο. 

Άρθρο 4ο 

ΔΙΑΡΚΕΙΑ 

Η διάρκεια της Επιχείρησης θα είναι είκοσι έτη (20). 

Άρθρο 5ο 

ΠΕΡΙΟΥΣΙΑ 

Περιουσία της Επιχείρησης αποτελούν τα πράγματα του 
γραφειακού εξοπλισμού 

Άρθρο 6ο 
ΑΡΧΙΚΟ ΚΕΦΑΛΑΙΟ 

Αρχικό κεφάλαιο της Επιχείρησης θα είναι το ποσό των 
29.347,03 ευρώ που θα καταβάλλει ο Δήμος Λέρου. 

Άρθρο 7ο 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

1. Να δημιουργήσει και να διαχειρίζεται το Δημοτικό Ωδείο. 

2. Να οργανώσει και να διαχειρίζεται την Δημοτική Χορωδία. 

3. Να ιδρύσει Τμήματα χορωδίας, εκμάθησης παραδοσια¬ 
κών οργάνων και νησιώτικου τραγουδιού, εκμάθησης πιά¬ 
νου, βιολιού, κλασσικής κιθάρας και πνευστών. 

4. Να εντάξει την μέχρι σήμερα Δημοτική Φιλαρμονική στο 
υπό ίδρυση Δημοτικό Ωδείο. 

5. Να οργανώσει πολιτιστικές και ψυχαγωγικές εκδηλώσεις 
σε τοπικό και πανελλήνιο επίπεδο. 

6. Να οργανώσει σεμινάρια μουσικολογικού περιεχομένου. 

7. Να ερευνά και να αξιοποιείτη γνήσια τοπική παραδοσια¬ 
κή μουσική και τραγούδι. 

8. Να οργανώνει συναυλίες, μουσικών εκδηλώσεων σε συ¬ 
νεργασία με το Δήμο και τους πολιτιστικούς φορείς της Λέρου. 

9. Να δημιουργήσει και να διαχειρίζεται το κινηματογραφι¬ 
κό τμήμα. 

10. Να διαχειρίζεται και να εκμεταλλεύεται το υπό αναστήλω- 

ση κινηματοθέατρο στοΛακκίτο αναψυκτήριοτου, τους Μύλους 
στο Απιττίκι, καθώς και οιοδήποτε άλλο έργο ή διαχείριση έργου 
της ανατεθεί από το Δημοτικό Συμβούλιο Λέρου. 

11. Να αναλαμβάνει γενικά αναθέσεις έργων από το Δήμο Λέ¬ 
ρου, αλλά και από άλλα, φυσικά και νομικά πρόσωπα που έχουν 
σχέση με τους σκοπούς της επιχείρησης και να συνεργάζεται με 
πολιτιστικά σωματεία για την επίτευξη των σκοπών της. 

12. Να συνεργάζεται στα πλαίσια προγραμματικών συμβάσε¬ 
ων με το Υπουργείο Πολιτισμού και με διάφορα Ιδρύματα (δημό¬ 
σια η ιδιωτικά) για την αποτελεσματικότερη λειτουργία των δρά¬ 
σεων της και την ποιοτική βελτίωση του παραγόμενου έργου. 

13. Υποστήριξη του προγραμματισμού, ανάπτυξης της πε¬ 
ριοχής. 

Διερεύνηση και εκτίμηση δυνατοτήτων για την αξιοποίηση 
πόρων της περιοχής. Διαχειρίζεται και εκμεταλλεύεται κάθε 
έργο που της ανατίθεται από τον Δήμο Λέρου η άλλους ορ¬ 
γανισμούς η φορείς της τοπικής αυτοδιοίκησης (Δήμοι, επαρ¬ 
χείο, Νομαρχία, περιφέρεια και επιχειρήσεις του) υπουργεία, 
κοινωφελείς οργανισμούς και ιδιώτες. Ειδικότερα τοπικά τα 
κινηματοθέατρα, συνεδριακά κέντρα, μουσεία, κηποθέατρα, 
πολιτιστικούς χώρους δημιουργικής έκφρασης, τους Μύλους 
στο απιτυκι, κατασκηνωτικά κέντρα, εκθεσιακά κέντρα, προ¬ 
βολή - διαφήμιση του νησιού, διαχείριση - είσπραξη τελών και 
κάθε άλλο έργο συναφές με τον πολιτισμό την πρόνοια καιτην 
ανάπτυξη της Λέρου. 

14. Υποστήριξη και μέριμνα για τη βελτίωση / ολοκλήρωση 
των δικτύων τεχνικής, κοινωνικής και πολιτιστικής υποδομής 
της περιοχής. 

Υποβάθμιση/υποστήριξη: 

• Στην ιεράρχηση προτεραιοτήτων / αναγκών και στον 
προγραμματισμό έργων για την βελτίωση / επέκταση. 

• ολοκλήρωση των δικτύων τεχνικής, κοινωνικής και πολι¬ 
τιστικής υποδομής της περιοχής. 

• Στην οργάνωση ή συμμετοχή των φορέων για την αποτε¬ 
λεσματική εκτέλεση των έργων για την βελτίωση των δικτύων 
της τεχνικής, κοινωνική και πολιτιστικής υποδομής της πε¬ 
ριοχής. 

15. Βελτίωση / ολοκλήρωση μιας συνεχούς πληροφόρη¬ 
σης / ενημέρωσης των πολιτών και φορέων. 

• Αναβάθμιση του πολιτικού επιπέδου στην περιοχή. 

16. Υποστήριξη / ανάπτυξη πρωτοβουλιών για την προστα¬ 
σία του περιβάλλοντος και των οικοσυστημάτων της περιο¬ 
χής στο πλαίσιο δράσεων για την τοπική ανάπτυξη. 

• Σχεδιασμός, προγραμματισμός, ιεράρχηση επιλογή, μελέ¬ 
τη και εκτέλεση έργων οριοθέτησηςζωνώνπροστασίαςτου φυ¬ 
σικού κάλλους, περιβάλλοντος και των οικοσυστημάτων. 

• Εκπόνηση μελετών περιβαλλοντικών επιπτώσεων. 

• Τήρηση των προδιαγραφών προστασίας του περιβάλλο¬ 
ντος κατά την υλοποίηση των παραγωγικών δράσεων στη πε¬ 
ριοχή. 

• Ενίσχυση της οικολογικής οπτικής και περιβαλλοντικής 
συνείδησης των πολιτών και φορέων της περιοχής. 

17. Ανάπτυξη / υποστήριξη / υλοποίηση πρωτοβουλιών για την 
πολιτιστική / εκπαιδευτική ανάπτυξη με μεταλλαγή της περιοχής. 

• Υποστήριξη δράσεων για την πολιτιστική / εκπαιδευτική 
ανάπτυξη της περιοχής. 

• Υποστήριξη δράσεων ενημέρωσης και φορέων για τους 
νέους προσανατολισμούς της μεταβιομηχανικής κοινωνίας. 

18. Να υλοποιεί Κοινοτικά Προγράμματα πολιτιστικού και 
εκπαιδευτικού χαρακτήρα. 

17. Να οργανώνει συναυλίες, μουσικών εκδηλώσεων σε συ¬ 
νεργασία με το Δήμο και τους πολιτιστικούς φορείς της Λέρου. 

19. Να προβάλει τη Λέρο και να προωθεί την ποιοτική ανά¬ 
πτυξη του ανθρώπινου δυναμικού. Ειδικότερα: 

Να οργανώνει και να υλοποιεί προγράμματα κατάρτισης αλ¬ 
λά και να παρέχει ειδικό εκπαιδευτικό έργο σε παιδιά και ενήλι¬ 


κες, που θα αναβαθμίζει το ανθρώπινο δυναμικό, θα προωθεί 
τον πολιτισμό και τις τέχνες με στόχο την τοπική ανάπτυξη. 

20. Η παροχή υπηρεσιών φύλαξης, κάλυψης, προστασίας, 
δημιουργικής απασχόλησης, ψυχαγωγίας, πληροφόρησης, 
εκπαίδευσης σε όλες τις ευαίσθητα κοινωνικά ομάδες (παι¬ 
διά, νέους, ΑΜΕΑ, άτομα Γ Ηλικίας κλπ). 

Η βελτίωση της ποιότητας ζωής των κατοίκων της Λέρου. 

Η παραμονή τους στο φυσικό και οικογενειακό τους περι¬ 
βάλλον. 

Η διατήρηση μιας φυσιολογικής κοινωνικής και εργασιακής 
ζωής των μελών του οικογενειακού και συγγενικού περιβάλλο¬ 
ντος που ασχολούνται με την φροντίδα των ατόμων αυτών. 

Η διασύνδεση σε λειτουργικό επίπεδο με άλλες κοινωνικές 
υπηρεσίες που λειτουργούν εντός και εκτός Λέρου. 

Η συνεργασία με τοπικούς φορείς που παρέχουν κοινωνι¬ 
κές υπηρεσίες και εφαρμόζουν ανάλογα ή παρεμφερή προ¬ 
γράμματα, με μονάδες υγείας, με φορείς του πολιτισμού, της 
εκπαίδευσης, του αθλητισμού και της πρόνοιας. 

Η εξασφάλιση της υγιεινής και ασφαλής ημερήσιας παρα¬ 
μονής των ωφελούμενων ομάδων ή ατόμων σε κτίρια προ¬ 
σαρμοσμένα σύμφωνα με τις οριζόμενες τεχνικές προδια¬ 
γραφές καθώς και την καθαριότητα των χώρων. 

Η προώθηση της απασχόλησης ή της επανένταξης ανέργων 
στην αγορά εργασίας και ιδιαίτερα των γυναικών, λόγω της 
υψηλής συμμετοχής αυτών σε ειδικότητες του κέντρου και η δι¬ 
ευκόλυνση της πρόσβασής τους στην αγορά εργασίας. 

21. Η καλλιέργεια και η μετάδοση της κοινωνικής αλληλεγ¬ 
γύης καιτου εθελοντισμού. 

22. Η οργάνωση εκδηλώσεων, προβολών, σεμιναρίων, κέ¬ 
ντρων επαγγελματικής. Κατάρτισης αυτόνομα η σε συνερ¬ 
γασία με άλλους φορείς ή άτομα κ.λ.π. 

23. Η καταγραφή συστηματικά των ατόμων και των ομάδων 
που χρειάζονται βοήθεια. 

24. Η σύνταξη μελετών που να αφορούν την κοινωνία του 
Δήμου και τον ελεύθερο χρόνο των ατόμων της τρίτης ηλι¬ 
κίας και κάθε κοινωνικής ομάδας. 

Η διαμόρφωση ειδικών προγραμμάτων τα οποία εντάσσονται 
τόσο στα πλαίσια εθνικών ή Δημοτικών προγραμμάτων όσο και 
σε κάθε διεθνή οργανισμό και φορέα που δραστηριοποιείται σε 
αντίστοιχες, με το νομικό πρόσωπο, δραστηριότητες. 

Η επαφή με τις υπηρεσίες όλων των φορέων για συγκέ¬ 
ντρωση όλων των πληροφοριών και αναγκών και ιεράρχηση 
των προβλημάτων. 

Η λήψη αποφάσεων και εισηγήσεις προς το Δημοτικό Συμ¬ 
βούλιο γενικά σε θέματα που αφορούν την κοινωνική υπο¬ 
στήριξη. 

25. Η ίδρυση και λειτουργία αυτόνομα η σε συνεργασία με 
άλλους φορείς ή άτομα Κέντρων δημιουργικής απασχόλη¬ 
σης - φροντίδας - φύλαξης -κατασκηνωτικών ή άλλων πα¬ 
ρεμφερών δράσεων - εκπαίδευσης παιδιών, νέων, ΑΜΕΑ και 
ατόμων Γ Ηλικίας. 

Άρθρο 8ο 
ΠΟΡΟΙ 

Οι πόροι του Οργανισμού προέρχονται από: 

- Τα έσοδα από την επίβλεψη και την διαχείριση εργασιών 
και παροχή υπηρεσιών προς το Δήμο Λέρου. 

- Τα έσοδα από την εκμετάλλευση των διαφημίσεων. 

- Τα έσοδα από αναθέσεις κοινοτικών προγραμμάτων. 

- Τα έσοδα από δωρεές - εισφορές - κληροδοτήματα κλπ. 

- Τα έσοδα από την εκμετάλλευση των Αναψυκτηρίων και 
λοιπών έργων ευθύνης του, προς το Δήμο Λέρου ή άλλους 
Δήμους, Οργανισμούς, Ιδιώτες κλπ. 

Άρθρο 9ο 

1) Εάν ο αριθμός των Συμβούλων που μετέχουν στο Δ.Σ. 
της Επιχείρησης, για οποιαδήποτε αιτία (θάνατος, παραίτη- 

ση, έκπτωση, τελεσίδικη καταδίκη κλπ.) θα γίνει μικρότερος 
των ΠΕΝΤΕ(5) και δεν μπορεί να γίνει αναπλήρωση, το Διοι¬ 
κητικό Συμβούλιο με απόφαση του συμπληρώνει προσωρινά 
τον αριθμό των μελών του, με τυχόν αναπληρωματικά μέλη ή 
άλλα επίλεκτα μέλη αιρετά ή μη της Λέρου. 

2) Η παραπάνω προσωρινή εκλογή επικυρώνεται από το 
αμέσως επόμενο Δημοτικό Συμβούλιο. Οι πράξεις των προ¬ 
σωρινών Συμβούλων λογίζονται έγκυρες ακόμα και στην πε¬ 
ρίπτωση που το Δημοτικό Συμβούλιο δεν θα επικυρώσει την 
εκλογή τους και θα προχωρήσει στην εκλογή άλλων. 

Άρθρο 10ο 

ΘΗΤΕΙΑ ΣΥΜΒΟΥΛΩΝ 

1) Η θητεία των μελών του Διοικητικού Συμβουλίου είναι 
4ετής πλην του πρώτου Διοικητικού Συμβουλίου που είναι 
όση η υπόλοιπη θητεία των Δημοτικών Συμβούλων στο Δήμο 
Λέρου και σε κάθε περίπτωση ακολουθεί την θητεία των Δη¬ 
μοτικών Αρχών του Δήμου και παρατείνεται μέχρι την εκλογή 
νέων μελών, από την νέα Δημοτική Αρχή. 

2) Σε περίπτωση αντικατάστασης Συμβούλου κατά την 
διάρκεια της θητείας του για οποιονδήποτε λόγο, η θητεία 
του αντικαταστάτη λήγει τον ίδιο χρόνο που θα έληγε η θη¬ 
τεία του Συμβούλου που αντικαταστάθηκε. 

3) Τα μέλη του Διοικητικού Συμβουλίου μπορούν να επανε¬ 
κλεγούν. 

Άρθρο 11ο 

1) Η αδικαιολόγητη αποχή κάποιου Συμβούλου από τις Συ¬ 
νεδριάσεις του Δ.Σ. για περισσότερες από 3 συνεχείς συνε¬ 
δριάσεις ισοδυναμεί με παραίτηση που θεωρείται τελειωμέ- 
νη και σημειώνεται στα πρακτικά. 

2) Οι παραιτήσεις πάντων των μελών του Δ.Σ. της Επιχεί¬ 
ρησης υποβάλλονται στο Δ.Σ. αυτής. 

Άρθρο 12ο 

ΠΡΟΕΔΡΟΣ, ΓΝΩΜΟΔΟΤΙΚΟ ΣΥΜΒΟΥΛΙΟ 

1) Το Δ.Σ. μετά τον ορισμό του, του ορίζει η προσλαμβάνει 
τον Διευθυντή της Επιχείρησης. 

2) Όταν απουσιάζει ο Πρόεδρος η κωλύεται, τον αναπλη¬ 
ρώνει ο Αντιπρόεδρος καιτον Αντιπρόεδρο ο Σύμβουλος που 
ορίζεται από το Δ.Σ. 

3) Ο Πρόεδρος του Δ.Σ. προΐσταται στις Συνεδριάσεις του 
Δ.Σ. διευθύνει τις εργασίες του, έχει την ανώτατη εποπτεία 
της Επιχείρησης και ενημερώνειτο Δ.Σ. για τις διαχειριστικές 
πράξεις και την λειτουργία της. Με πρόταση του Προέδρου, 
δύναται το Δ.Σ. να αναθέσει καθήκοντα αυτού σε άλλος μέ¬ 
λος του Δ.Σ. της Επιχείρησης. 

4) Κάθε Σύμβουλος δικαιούται να πληροφορείται από τον 
Πρόεδρο την εξέλιξη γενικά των υποθέσεων της Επιχείρησης. 

5) Με απόφαση του Δ.Σ. της Επιχείρησης μπορεί να συ¬ 
γκροτηθεί Επιστημονικό Συμβούλιο και Επιστημονικές Επι¬ 
τροπές με γνωμοδοτικό χαρακτήρα. 

Άρθρο 13ο 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1) Το Δ.Σ. είναι αρμόδιο να αποφασίζει για κάθε υπόθεση 
που αφορά την οργάνωση, διοίκηση γενικά της Επιχείρησης 
ή την διαχείριση της περιουσίας της Επιχείρησης. 

2) Το Δ.Σ. με τους νόμιμους εκπροσώπους του αντιπροσω¬ 
πεύει την Επιχείρηση σε όλες τις σχέσεις και τις συναλλαγές 
της και εξαίρεση εκείνων μόνο των θεμάτων, που κατά διάτα¬ 
ξη του Νόμου και του καταστατικού, είναι της αποκλειστικής 
αρμοδιότητοςτου Δημοτικού Συμβουλίου. 

3) Η Επιχείρηση εκπροσωπείται ενώπιον των Δικαστηρίων 
και των Αρχών από τον Πρόεδρο. Μπορεί όμως το Δ.Σ. να 
αναθέτει σε άλλο πρόσωπο ακόμη και σε μη μέλος αυτού ή 
και μη υπαλλήλους της Επιχείρησης την εκπροσώπηση της 
ενώπιοντων Δικαστηρίων και σε κάθε άλλη Αρχή, ύστερα από 


ειδική και πληρεξουσιότητα που καθορίζει την ιδιότητα και το 
περιεχόμενο των δικαιωμάτων αυτού του προσώπου. 

Άρθρο 14ο 

ΣΥΓΚΛΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Δ.Σ. συνέρχεται και συνεδριάζει τακτικά στην έδρα της 
Επιχείρησης, έκτακτα δε σε οποιαδήποτε πόλη της Ελλάδας 
ή του Εξωτερικού. Το Δ.Σ. συγκαλείται από τον Πρόεδρο σε 
μέρα και ώρα που ορίζεται από αυτόν τακτικά μία φοράτο μή¬ 
να και έκτακτα όταν ο Πρόεδρος το κρίνει σκόπιμο ή το ζητή¬ 
σουν 6 σύμβουλοι. 

Στην τελευταία περίπτωση ο Πρόεδρος είναι υποχρεωμέ¬ 
νος να συγκαλέσει το Δ.Σ. μέσα σε 5 μέρες από την υποβολή 
της σχετικής αίτησης που πρέπει να περιλαμβάνει και τα θέ¬ 
ματα που θα συζητηθούν. 

Άρθρο 15ο 
ΛΗΨΗ ΑΠΟΦΑΣΕΩΝ 

1) Το Δ.Σ. βρίσκεται σε απαρτία και συνεδριάζει έγκυρα όταν 
τα παριστάμενα μέλη είναι περισσότερα από τα απόντα. 

2) Εάν για οποιοδήποτε λόγο κενωθούν θέσεις Συμβούλων 
μέχρι την αναπλήρωση τους, το Δ.Σ. αποφασίζει έγκυρα με 
τα υπόλοιπα μέλη του εφόσον ο αριθμός τους δεν είναι κα¬ 
τώτερος από ΠΕΝΤΕ (5) 

3) Οι αποφάσεις του Δ.Σ. παίρνονται με απόλυτη πλειοψη- 
φία των παρόντων και σε περίπτωση ισοψηφίαςή ψήφος του 
Προέδρου θεωρείται διπλή. 

Άρθρο 16ο 

ΠΡΑΚΤΙΚΑ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1) Γιατις συζητήσεις και τις αποφάσεις του Δ.Σ. τηρούνται 
πρακτικά και καταχωρούνται σε ειδικό βιβλίο. Αυτά υπογρά¬ 
φονται από τον Πρόεδρο και τα παρευρισκόμενα μέλη της 
Συνεδρίασης. Γραμματέαςτου Δ.Σ. εκλέγεται μεταξύ των με¬ 
λών του ή διορίζεται τρίτος εκτός του Δ.Σ. 

2) Κανένας Σύμβουλος δεν δικαιούται να αρνηθεί την υπο¬ 
γραφή των πρακτικών της Συνεδρίασης στην οποία πήρε μέ¬ 
ρος. Μπορεί όμως να ζητήσει την καταχώρηση στα πρακτικά 
τηςγνώμηςτου με την οποία διαφωνεί για κάποια απόφαση. Σε 
περίπτωση άρνησης κάποιου Συμβούλου να υπογράψει τα 
πρακτικά της Συνεδρίασης γίνεται σχετική μνεία σε αυτό. 

3) Αντίγραφα και αποσπάσματα των πρακτικών, υπογρά¬ 
φονται από τον Πρόεδρο ή τον αναπληρωτή του. 

Άρθρο 17ο 

ΑΠΟΖΗΜΙΩΣΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1) Στον Πρόεδρο του Δ.Σ. για τις υπηρεσίες που παρέχει 
στην Επιχείρηση μπορεί να καταβάλλεται αποζημίωση, που 
ορίζεται με απόφαση του Δ.Σ. της Επιχείρησης. Με την ίδια 
διαδικασία μπορεί να καταβάλλεται αποζημίωση στα μέλη 
του Δ.Σ. για τη συμμετοχή τους στις συνεδριάσεις. 

2) Κάθε αμοιβή ή αποζημίωση βαρύνει την Επιχείρηση 

Άρθρο 18ο 

ΟΙΚΟΝΟΜΙΚΟ ΕΤΟΣ - ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

1) Το οικονομικό έτος διαχείρισης συμπίπτει με το ημερο¬ 
λογιακό. Κατ' εξαίρεση το πρώτο οικονομικό έτος διαχείρι¬ 
σης θα αρχίσει από την νόμιμη σύσταση της Επιχείρησης και 
θα λήξει στις 31 Δεκεμβρίου του επόμενου έτους από την σύ¬ 
σταση της Επιχείρησης. 

2) Στο τέλος κάθε χρήσης το Δ.Σ. κλείνει τους λογαριασμούς, 
συντάσσει λεπτομερειακή απογραφή της περιουσίας της Επι¬ 
χείρησης και καταρτίζει τις ετήσιες οικονομικές καταστάσεις, 
σύμφωνα με τις διατάξεις που ισχύουν κάθε φορά. Οι ετήσιες οι¬ 
κονομικές καταστάσεις υποβάλλονται για έγκριση στο Δημοτι¬ 
κό Συμβούλιο συνοδευόμενες από την επεξηγηματική έκθεση 
του Δ.Σ. στην οποία αναφέρονται όλα τα στοιχεία του ενεργητι¬ 
κού και παθητικού ως και τα στοιχεία του λογαριασμού αποτε- 

λεσμάτων. Ο τακτικός και έκτακτος διαχειριστικός έλεγχος γί¬ 
νεται σύμφωνα μετιςδιατάξειςτου άρθρου 281 του Π.Δ. 410/95 
ή του εκάστοτε ισχύοντος Νόμου. 

Άρθρο 19ο 

Οποιαδήποτε τροποποίηση του παρόντος καταστατικού 
γίνεται σύμφωνα με την διάταξη του άρθρου 277 του Δ.Κ.Κ. 
και πάντως με τη σύμφωνη του γνώμη των 3/5 των μελών του 
Δημοτικού Συμβουλίου του Δήμου Λέρου. 

Άρθρο 20ο 

ΆΟΓΟΙ ΔΙΑΆΥΣΗΣ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται: 

1) Με την πάροδο του χρόνου διάρκειας της. 

2) Οποτεδήποτε αποφασίσει το Δημοτικό Συμβούλιο του 
Δήμου Αέρου, με την σύμφωνη γνώμη των 3/5 των μελών του 
Δημοτικού Συμβουλίου 

3) Με την κήρυξη της Επιχείρησης σε κατάσταση πτώχευσης. 

Άρθρο 21ο 
ΕΚΚΑΘΑΡΙΣΗ 

1) Εκτός από την περίπτωση της πτώχευσης την διάλυσης 
της Επιχείρησης επακολουθεί η εκκαθάριση της με τον ορι¬ 
σμό από το Δημοτικό Συμβούλιο 3ων εκκαθαριστών οι οποίοι 
κατά την διάρκεια της εκκαθάρισης, ασκούν όλες τις αρμο¬ 
διότητες του Δ.Σ. που σχετίζονται με τον σκοπό και την δια¬ 
δικασία της εκκαθάρισης, εκτός αν αυτές περιοριστούν από 
το Δ.Σ. Ο διορισμός των εκκαθαριστών συνεπάγεται την παύ¬ 
ση της εξουσίας των μελών του Δ.Σ. 

2) Οι ορισμένοι από το Δημοτικό Συμβούλιο εκκαθαριστές 
μόλις αναλάβουν τα καθήκοντα τους οφείλουν να κάνουν 
απογραφή της περιουσίας της Επιχείρησης, να δημοσιεύ¬ 
σουν δια του τύπου, ετήσιες οικονομικές καταστάσεις, των 
οποίων αντίτυπο υποβάλλεται στο Δημοτικό Συμβούλιο. 

3) Το Δημοτικό Συμβούλιο διατηρεί όλα τα δικαιώματα του 
κατά την διάρκεια της εκκαθάρισης. 

4) Οι λογαριασμοί της εκκαθάρισης εγκρίνονται από το Δη¬ 
μοτικό Συμβούλιο. 

5) Μετά την εκκαθάριση της περιουσίαςτης Επιχείρησης, όσα 
περιουσιακά στοιχεία απομένουν περιέχονται στο Δήμο Λέρου. 

Άρθρο 22ο 

Η συγκρότηση, η λειτουργία και οι αρμοδιότητες των ορ¬ 
γάνων διοίκησης, η οργάνωση, η λειτουργία, η διαχείριση και 
η εποπτεία της Επιχείρησης, διέπονται από τις σχετικές, με 
τις Δημοτικές και Κοινοτικές Επιχειρήσεις, διατάξεις του Π.Δ. 
410/95 (Δ.Κ.Κ.) όπως θα ισχύει εκάστοτε. 

Η παρούσα απόφαση προκαλεί δαπάνη σε βάρος του προ¬ 
ϋπολογισμού της Δημοτικής Επιχείρησης Πολιτιστικής Ανά¬ 
πτυξης Λέρου για το τρέχον οικονομικό έτος 2003, το ύψος 
της οποίας δεν μπορεί να προσδιοριστεί. 

Το ίδιο ισχύει και για τα τέσσερα (4) επόμενα οικονομικά έτη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ρόδος, 19 Αυγούστου 2003 
Με εντολή Γενικής Γραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αοιθ. οικ. 9886 (2) 

Ψήφιση Οργανισμού Εσωτερικής Υπηρεσίας (ΟΕΥ) του Δη¬ 
μοτικού Παιδικού / Βρεφονηπιακού Σταθμού Τήλου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 Ν. 2880/2001 (ΦΕΚ 
9/τ.Α’/30.1.2001) «Πρόγραμμα Πολιτεία για τη μεταρρύθμι¬ 


ση και τον εκσυγχρονισμό της Δημόσιας Διοίκησης και άλ¬ 
λες διατάξεις». 

2. Τις διατάξεις του άρθρου 9του Ν. 2503/1997 (ΦΕΚ 107/ 
1997τ. Α') «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλλες 
διατάξεις». 

3. Τις όμοιες του άρθρου 12τουΝ. 1188/81 όπως αντικα- 
ταστάθηκε με το άρθρο 26 του Ν. 1832/89 και την παράγρα¬ 
φο 5 του άρθρου 8 του Ν. 2307/95. 

4. Τις διατάξειςτου άρθρου 8παράγραφος58του Ν. 2307/95 

5. Τις διατάξειςτου Ν. 1586/86 και του Ν. 2190/94 

6. Τις διατάξειςτου Π.Δ. 37.1/1987 και του Π.Δ. 22/1990 

7. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

8. Την4699/Β'/29.8.97 (ΦΕΚ891/τ.Β/9.10.97) απόφαση Γε¬ 
νικού Γραμματέα Περιφέρειας Νοτίου Αιγαίου «Περί μεταβί¬ 
βασης δικαιώματος υπογραφής στους Προϊσταμένους 
Δ/νσεων και Τμημάτων της Γενικής Δ/νσηςτης Περιφέρειας 
στο Νομό Δωδ/σου». 

9. Την 140/2003 απόφαση Δημοτικού Συμβουλίου Τήλου. 

10. Το 05/30.7.2003 (θέμα 13ο) Πρακτικό του Υπηρεσιακού 
Συμβουλίου Υπαλλήλων ΟΤΑ Ν. Δωδ/σου, αποφασίζουμε: 

Εγκρίνουμε την ψήφισητου Οργανισμού Εσωτερικής Υπη¬ 
ρεσίας (ΟΕΥ) του Δημοτικού Παιδικού / Βρεφονηπιακού 
Σταθμού Τήλου ως εξής: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού / Κοινοτικού Παιδικού / Βρε¬ 
φονηπιακού Σταθμού λειτουργούν σε επίπεδο Τμήματος, 
ανάλογα με τη δυναμικότητα του Σταθμού, σύμφωνα με τη 
συστατική πράξη προσαρμογής του. 

Το παρόν αποτελεί υπόδειγμα ΟΕΥ Παιδικού / Βρεφονη¬ 
πιακού Σταθμού που λειτουργεί ως Τμήμα. 

Το Τμήμα Παιδικού / Βρεφονηπιακού Σταθμού αποτελείται 
από τα εξής Γ ραφεία. 

α) Γ ραφείο Π ροσχολικής Αγωγής 

β) Γ ραφείο Διοικητικού Οικονομικού. 

Τμή μα Διοικητικών Υπη ρεσιών 

Άρθρο 2 

Αρμοδιότητες Τμήματος και Γ ραφείων 

Α) Το Τμήμα εποπτεύει, συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την εύ¬ 
ρυθμη λειτουργία του σύμφωνα με τον ισχύοντα κανονισμό. 

Β) Το Γ ραφείο Π ροσχολικής Αγωγής επιμελείται την παρο¬ 
χή σύγχρονης προσχολικής αγωγής στα φιλοξενούμενα βρέ¬ 
φη και νήπια σε συνεργασία με το προσωπικό του Σταθμού. 

Γ) Το Γ ραφείο Διοικητικού - Οικονομικού επιμελείται τις πα¬ 
ντός είδους διοικητικές και οικονομικές εργασίες του Σταθμού. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμη μάτων. 

3. Είναι αρμόδιος για την εύρυθμη λειτουργία του Σταθμού. 

4. Εισηγείται στο Δ.Σ. του Σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτε- 
χνική υποδομή του Σταθμού όπως: 

- τον αριθμό και τις ειδικότητες του προσωπικού που είναι 
αναγκαίο, προκειμένου να διασφαλιστεί η εύρυθμη λειτουργία 
του το παιδαγωγικό υλικό και τον πάσης φύσεως εξοπλισμό 

- τις απαραίτητες εργασίες για την επισκευή και συντήρη¬ 
ση των κτιρίων 

-την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ- 

σωπικού, προγραμματίζει και εγκρίνει τις άδειες αυτού ώστε 
να μην δημιουργούνταιλειτουργικάπροβλήματα στο Σταθμό. 

6. Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους. 

7. Συνεργάζεται αρμονικά με το γραφείο Διοικητικού - Οι¬ 
κονομικού το οποίο οφείλει να παρέχει κάθε στοιχείο, για να 
διασφαλισθεί η εύρυθμη λειτουργία του Σταθμού και η επί¬ 
τευξή των σκοπών του. 

8. Επιβλέπει τη τήρηση όλων των απαραίτητων βιβλίων και 
τηρεί τη σφραγίδα του Σταθμού. 

Άρθρο 4 

Καθήκοντα Προϊστάμενου Γραφείου Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Γραφείου και την τήρη¬ 
ση του κανονισμού λειτουργίας. 

2. Για την παροχή σωστής προσχολικής αγωγής στα φιλο¬ 
ξενούμενα βρέφη / νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Γ ραφείου για τη σω¬ 
στή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Γ ραφείου σε 
προσωπικό και πάσης φύσεως εξοπλισμό καθώς και την επι¬ 
μόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων, 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Γραφείου 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και λοιπά υλικά 
που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπάνης 
και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κ.λ.π. του προσωπικού. 

4. Συνεργάζεται με τον Τμηματάρχη για την κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 


Οι θέσεις προσωπικού ορίζονται ως εξής: 


ΔΙΟΙΚΗΤΙΚΗ ΕΝΟΤΗΤΑ 

ΠΡΟΒΛΕΠΟΜΕΝΕΣ ΘΕΣΕΙΣ 



ΚΛΑΔΟΣ 

ΘΕΣΕΙΣ 

ΤΜΗΜΑ (Προϊστάμενος) 

ΠΕ Νηπιαγ. - ΤΕ 9 Βρεφον/μίας ή 
ΠΕ/ΤΕ Νππιανωνών ίποοσωο.) 


1 Γραφείο Διοίκησης- 
Οικονομικό 

ΠΕ 1 Διοικ. ή ΤΕ 17 
Διοικ.-Λογιστ. 

1 


ΤΕ 2 Κοιν. Λειτουργών 

1 


ΔΕ Ι-Διοικητ.-Λογιστ. 

1 

ΣΥΝΟΛΟ 


3 

2. 1 μημα 1 Ιροσχολικής 
Αγωγής 

ΠΕ Νηπιαγωγών 

1 


ΤΕ 9 Βρεφονηπιοκομίας 

2 


ΔΕ 8 Βοηθ.Βρεφοκ.παιδοκ. 

2 


ΔΕ 29 Οδηγών 

1 


ΔΕ 32 Μαγείρων 

1 


ΥΕ 1 κλητή ρων-Γεν. καθ. 

1 


ΥΕ 14 Βοηθών μαγείρων 

1 


ΥΕ 16 καθαριότητας 

2 

ΣΥΝΟΛΟ 


11 

ΣΥΝΟΛΟ ΜΟΝΙΜΩΝ ΟΡΓΑΝΙΚΩΝ ΘΕΣΕΩΝ 

14 

ΕΠΟΧΙΑΚΟ ΠΡΟΣΩΠΙΚΟ 


10 


Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ., υπάλληλοι των κλάδων ΠΕ Νηπιαγωγών (προσω¬ 
ρινός), ΤΕ Νηπιαγωγών (προσωρινός) και ΤΕ Βρεφονηπιο- 
κομίας ως προϊστάμενοι του Γ ραφείου Παιδικού / Βρεφονη¬ 
πιακού Σταθμού καθώς καιτου Γ ραφείου Προσχολικής Αγω¬ 
γής επιλέγονται από τους κλάδους ΠΕ Νηπιαγωγών (προ¬ 
σωρινούς), ΤΕ Νηπιαγωγών (προσωρινός), ΤΕ Βρεφονηπιο- 
κομίας καιΤΕΘ Βρεφονηπιοκομίας, 

2. Προϊστάμενος του Γ ραφείου Διοικητικού - Οικονομικού 
ΠΕ 1 Διοικητικού λογιστικού, ΤΕ 17Διοικητικού-Λογιστικού, 
ΔΕ 1 Διοικητικού - Λογιστικού, 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις άδει¬ 
ες, τις μεταβολές υπηρεσιακής κατάστασης, το προβάδι¬ 
σμα, τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύου- 
σες Νομοθετικές διατάξεις. 

Τα τυπικά προσόντα που απαιτούνται για το διορισμό σε 
θέσεις μονίμου προσωπικού των δημοτικών και κοινοτικών 
παιδικών ή βρεφονηπιακών σταθμών, προβλέπονται στο 
Π.Δ. 22/1990 και στο Π.Δ. 37 α/1987 ή στο διάταγμα που κα¬ 
θορίζει κάθε φορά τα προσόντα των μονίμων δημοτικών και 
κοινοτικών υπαλλήλων (άρθρο 16ΚΥΑ Π2β/2827/1997). 

Κάθε φορά που, αφού τηρηθούν οι υφιστάμενες διατάξεις, 
δεν καθίσταται δυνατή η πλήρωση κενών θέσεων των κλάδων 
ΔΕ 24 Ηλεκτρολόγων, ΔΕ28 Χειριστών μηχανημάτων έργου, 
ΔΕ 29 Οδηγών, ΔΕ 30 Τεχνιτών, ΔΕ 35 Δενδροανθοκηπουρών 
- Δενδροκόμων Κηπουρών, ΔΕ 2 Εποπτών Καθαριότητας και 
ΔΕ 32 Μαγείρων, από υποψηφίους με τα τυπικά προσόντα 
του άρθρου 13του Π.Δ. 22/1990, επιτρέπεται ο διορισμός με 
προσόν απολυτήριο τίτλο αντίστοιχης ειδικότητας αναγνωρι¬ 
σμένης κατώτερης τεχνικής σχολής ή αντίστοιχη εμπειρία 
(άρθρο 83 Ν. 1943/91, άρθρο 18παρ.7 Ν. 2539/97). 

Για την πρόσληψη προσωπικού με σύμβαση εργασίας 
ιδιωτικού δικαίου ορισμένου χρόνου απαιτούνται: 

α) Για την ειδικότητα διοικητικού - λογιστικού ή οικονομι¬ 
κού ή δακτυλογράφων δευτεροβάθμιας εκπαίδευσης (ΔΕ), 
απολυτήριος τίτλος οιουδήποτε τύπου λυκείου ή άλλος ισό¬ 
τιμος και αντίστοιχος τίτλος σχολικής μονάδας της ημεδα¬ 
πής ή αλλοδαπής. 

β) Για τις ειδικότητες εργατών χειρωνακτικών εργασιών, 
δασοπυροσβεστών, μεταφορέων αντικειμένων και για το 
προσωπικό καθαριότητας (εργάτες καθαριότητας, καθαρί¬ 
στριες, καθαριστές) απαιτούνται απολυτήριος Τίτλος Υπο¬ 
χρεωτικής Εκπαίδευσης (δηλαδή απολυτήριο τριταξίου γυ¬ 
μνασίου ή γιατους υποψήφιους που έχουν αποφοιτήσει μέχρι 
το 1980 απολυτήριο Δημ. Σχολείου) ή ισοδύναμος απολυτή¬ 
ριος τίτλος κατώτερης Τεχν. Σχολής του Ν.Δ 580/19870. 

Για όσες ειδικότητες απαιτείται, κατά τις κείμενες διατά¬ 
ξεις, άδεια άσκησης του αντίστοιχου επαγγέλματος, ως προ¬ 
σόν διορισμού ορίζεται και η αντίστοιχη άδεια άσκησης του 
επαγγέλματος (Απόφ.Υπ. ΕΣ.Δ.Δ.Α 1710/18.1.1999, ΦΕΚ 
77/Β). 

Άρθρο 9 

Οι προβλεπόμενες από τον παρόντα Οργανισμό Εσωτερι¬ 
κής Υπηρεσίας θέσεις κατά Κλάδο καλύπτουν όλουςτους ερ¬ 
γαζόμενους στο Ν.Π.Δ.Δ. ανεξαρτήτως σχέσεως εργασίας 

καθώς και ορισμένο επιπλέον αριθμό θέσεων για την κάλυψη 
των υφιστάμενων και μελλοντικών αναγκών των Υπηρεσιών 
του Ν.Π.Δ.Δ. 

Η κατανομή του προσωπικού στο Τμήματος - Γραφείου γέ- 
νεται πάντα με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, τη ν πείρα και τις γνώσεις αυτών σε ει¬ 
δικά αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπαλλήλων (μητέρες ανήλι¬ 
κων τέκνων, έγκυες γυναίκες, τόπος διαμονής κ.λ.π.) 

Προϊστάμενοι Τμήματος και Γ ραφείου ορίζονται πάντοτε 
με απόφαση Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι σε 
περίπτωση απουσίας τους ή κωλύματος από τον κατά βαθ¬ 
μό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, ρυθ¬ 
μίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2003, ο οποίος ενισχύεται από 
τους ΚΑΠ, τροφεία κ.τ.λ. ύψους 156.000,00 Ευρώ περίπου 
εφ’ όσον προσληφθούν όλοι και για τα επόμενα οικονομικά 
έτη το ύψος της δαπάνης δεν μπορεί να προσδιοριστεί. 

Άρθρο 10 

Προϊστάμενοι Οργανικών Μονάδων 

Προϊστάμενοςτου Παιδικού και Βρεφονηπιακού Σταθμούτου 
Δήμου επιλέγεται από το οικείο Υπηρεσιακό Συμβούλιο σύμ¬ 
φωνα με τις ισχύουσες διατάξεις, από την κατηγορία Πανεπι¬ 
στημιακής Εκπαίδευσης κλάδος ΠΕ Νηπιαγωγών ή ελλείψει αυ¬ 
τού, από την κατηγορία Τεχνολογικής Εκπαίδευσης κλάδος ΤΕ 
16 Νηπιαγωγών ή από τον κλάδο ΤΕ 9 Βρεφονηπιοκόμων. 

Άρθρο 11 

Καθήκοντα και αρμοδιότητες προσωπικού 
Καθήκοντα Προϊσταμένου 

Είναι αρμόδιος και επιμελείται σε συνεργασία με τους Παι¬ 
δαγωγούς για την εφαρμογή των σύγχρονων απόψεων της 
Παιδαγωγικής και της Ψυχολογίας, προτείνοντας ενιαίο 
Παιδαγωγικό Πρόγραμμα. 

Είναι αρμόδιος για την εύρυθμη λειτουργία του Δημοτικού 
Σταθμού κάθε θέμα που ασχολείται με την λειτουργία, το προ¬ 
σωπικό, τους γονείς και την υλικοτεχνική υποδομή όπως: 

α) Τον αριθμό και τις ειδικότητες του προσωπικού που εί¬ 
ναι αναγκαίο προκειμένου να διασφαλιστεί η εύρυθμη λει¬ 
τουργία του Δημοτικού Σταθμού. 

β) Το Παιδαγωγικό υλικό και τον πάσης φύσεως εξοπλισμό. 

γ) Τις απαραίτητες εργασίες για την επισκευή και συντή¬ 
ρηση των κτιρίων. 

δ) Την επιμόρφωση του προσωπικού. 

ε) Την προμήθεια τροφίμων. 

Τηρεί όλα τα απαραίτητα βιβλία, τη σφραγίδα του Δημοτι¬ 
κού Σταθμού και διεκπεραιώνειτην αλληλογραφία. 

Τα βιβλία που τηρούνται είναι τα εξής: Βιβλίο παρουσίας 
προσωπικού, βιβλίο εμπιστευτικού πρωτοκόλλου, βιβλίο πα¬ 
ρατηρήσεων μελών Δ.Σ. και βιβλίο διδαχθείσας ύλης. 

Εποπτεύει το προσωπικό του τμήματος για τη σωστή εκτέ¬ 
λεση των καθηκόντων του και συνεργάζεται μαζί τους σε πε¬ 
ρίπτωση που αυτό κρίνεται αναγκαίο. 

Επιλαμβάνεται γενικά κάθε θέματος που αφορά το προ¬ 
σωπικό και καθορίζει το ωράριο εργασίας του. 

Είναι υπεύθυνος για τις συγκεντρώσεις προσωπικού, γονέων. 

Εκτελεί χρέη Γραμματέα στο Διοικητικό Συμβούλιο και κα¬ 
ταχωρεί τις αποφάσεις που λαμβάνονται από αυτό στο βιβλίο 
Πρακτικών Συνεδριάσεων του Διοικητικού Συμβουλίου. 

Είναι υπεύθυνος και οφείλει να παρακολουθήσει όλες τις 
διοικητικές πράξεις του Δημοτικού Σταθμού, καθώς και την 
διεκπεραίωση της αλληλογραφίας. 


Τηρεί το αρχείο του Δημοτικού Σταθμού, την κείμενη νο¬ 
μοθεσία, τον Κανονισμό Λειτουργίας του Δημοτικού Σταθ¬ 
μού, τον Ο.Ε.Υ. και τις εγκυκλίους του Υπουργείου. 

Είναι υπεύθυνος για την προμήθεια και τον έγκαιρο εφοδια¬ 
σμό του Σταθμού μετά αναγκαία τρόφιμα και υλικά, για την κα¬ 
λή φύλαξη, συντήρηση και διάθεση του υλικού, καθώς και τη 
λοιπή εν γένει περιουσία του Δημοτικού Σταθμού, σύμφωνα με 
τις εκάστοτε αποφάσεις του Διοικητικού Συμβουλίου. 

Εκδίδει και συνυπογράφει με τον Πρόεδρο του Δ.Σ. τις δι¬ 
πλότυπες αποδείξεις είσπραξης. 

Εκδίδει και υπογράφει τα δελτία εισαγωγής υλικού. 

Εκδίδει και συνυπογράφει μαζί με το μάγειρα τα δελτία 
εξαγωγής υλικού. 

Συντάσσει τις μισθοδοτικές καταστάσεις του πάσης φύ¬ 
σεως προσωπικού του Δημοτικού Σταθμού. 

Συνεργάζεται με το μάγειρα για τον καθαρισμό της ανα¬ 
γκαία ποσότητας τροφίμων και λοιπών υλικών. 

Καταχωρεί κάθε ημέρα στα διαχειριστικά βιβλία τις εισα¬ 
γωγές και εξαγωγές τροφίμων και λοιπών υλικών, καθώς επί¬ 
σης τις εισπράξεις και πληρωμές που πραγματοποιούνται 
κάθε φορά, ευθυνόμενος για την τήρηση και έγκαιρη κατα- 
χώρηση στα βιβλία αυτά των απαιτούμενων εγγράφων. 

Συγκεντρώνει όλα τα απαραίτητα δικαιολογητικά, με βάση 
τα οποία εκδίδει τα χρηματικά εντάλματα πληρωμής, τα οποία 
συνυπογράφει με τον Πρόεδρο του Διοικητικού Συμβουλίου. 

Είναι υπεύθυνος για την τήρηση γενικά των λογαριασμών, 
τη συγκέντρωση των παραστατικών στοιχείων της διαχείρι¬ 
σης και τη φύλαξη και ταξινόμηση των δικαιολογητικών ει¬ 
σπράξεων και πληρωμών, έτσι που να είναι ευχερής ο έλεγ¬ 
χος οποιοδήποτε χρόνο. 

Παραλαμβάνει, παρουσία των λοιπών μελών της επιτρο¬ 
πής υλικά, αφού προηγουμένως τα ζυγίσει και φροντίσει στη 
συνέχεια για αποθήκευση τους. 

Συνεργάζεται με το Δ.Σ. για την κατάρτιση του προϋπολο¬ 
γισμού εσόδων και εξόδων, καθώς και του απολογισμού και 
ισολογισμού του Σταθμού. 

Ενημερώνει το προσωπικό των διάφορων κλάδων και ειδι¬ 
κοτήτων για θέματα που το αφορούν, έτσι ώστε να είναι σε 
θέση να τον αναπληρώνουν σε περίπτωση απουσίας του ή 
κωλύματος του. 

Καθήκοντα Βρεφονηπιοκόμων - Νηπιαγωγών 

Φροντίζουν για τη σωστή ψυχοσωματική υγεία και ψυχοκι¬ 
νητική εξέλιξη των παιδιών με την πραγματοποίηση ατομι¬ 
κών προγραμμάτων ανάλογα με την ηλικία τους. 

Εισηγούνται στον Προϊστάμενο για τον έγκαιρο εφοδια¬ 
σμό των αιθουσών με τα απαιτούμενα είδη και ευθύνονται 
για την είσοδο κάθε ατόμου σε αυτές. 

Παρακολουθούν την διανομή φαγητού στα παιδιά που 
πραγματοποιείται από το προσωπικό του Μαγειρείου και το 
προσωπικό καθαριότητας - γενικών καθηκόντων. 

Επιλαμβάνονται για την ανάπαυση των παιδιών Ενημερώ¬ 
νουν τους γονείς για την εξέλιξη των παιδιών. Είναι υπεύθυνοι 
και υπόλογοι για τα εποπτικά μέσα διδασκαλίας, το εκπαιδευ¬ 
τικό υλικό και γενικά για κάθε υλικό που τους έχει διατεθεί. 

Βοηθούν τον Προϊστάμενο κατά τις ώρες που δεν απα¬ 
σχολούνται με τα παιδιά, στη διοικητική και διαχειριστική ερ¬ 
γασίας, σε περίπτωση που δεν υπηρετεί υπάλληλος των κλά¬ 
δων Διοικητικού - Λογιστικού ή υπηρετεί αλλά απουσιάζει ή 
κωλύεται και εκτελούν κάθε άλλη εργασία σε περίπτωση 
έκτακτης ανάγκης με υπόδειξη του Προϊσταμένου. 

Καθήκοντα υπαλλήλων κλάδου Βρεφονηπιοκόμων σε πε¬ 
ρίπτωση που στο σταθμό φιλοξενούνται και βρέφη (επιπλέ¬ 
ον των προαναφερόμενων καθηκόντων). 

Είναι υπεύθυνοι για την κανονική και σύμφωνα με τους κα¬ 
νονισμούς και τις οδηγίες του παιδιάτρου λειτουργία του 
βρεφικού τμήματος. 

Επιμελούνται της παρασκευής του γάλακτος και της λοι¬ 
πής τροφής στα βρέφη κατά τις οδηγίες του παιδιάτρου και 
γενικά φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα διατροφή). 

Επιμελούνται του καθημερινού ιματισμού των βρεφών 
που παραλαμβάνουν από τον υπάλληλο Προϊστάμενο, ευ- 
θυνόμενοι για κάθε απώλεια ή καταστροφή του. 

Καθήκοντα Βοηθών Μαγείρων 

Ο Βοηθός μάγειρας παραλαμβάνει από τον Προϊστάμενο 
την αναγκαία ποσότητα υλικών για το ημερήσιο φαγητό και 
υπογράφει τα σχετικά δελτία εξαγωγής. 

Είναι υπεύθυνος για την επιμελημένη και έγκαιρη Παρα¬ 
σκευή του φαγητού, σύμφωνα με το ισχύονποσοτολόγιο και 
διαιτολόγιο. 

Φροντίζει για το σερβίρισμα του προγεύματος και του με¬ 
σημβρινού φαγητού. 

Είναι αποκλειστικά υπόλογος για τα μαγειρικά σκεύη και 
τα λοιπά είδη εστιάσεως που παραλαμβάνει από τον Προϊ¬ 
στάμενο και οφείλει να φροντίσει για την καλή συντήρηση 
και καθαριότητα αυτών, καθώς και του χώρου του μαγειρεί¬ 
ου, ευθυνόμενος για κάθε απώλεια ή καταστροφή τους. 

Φροντίζει για την έγκαιρη τακτοποίηση των προμηθευόμε- 
νων τροφίμων και ειδών καθαριότητας στον κατάλληλο χώ¬ 
ρο αποθήκευσης αυτών και μεριμνά για την διατήρηση της 
τάξη και της καθαριότητας του χώρου αυτού. 

Σε όλες τις παραπάνω εργασίες βοηθείται από τον υπάλ¬ 
ληλο του ίδιου κλάδου που έχει ορισθεί ως βοηθός (μαγεί¬ 
ρισσα Η τραπεζοκόμος και σε περίπτωση έλλειψης αυτού 
από το βοηθητικό προσωπικό καθαριότητας- βοηθητικών 
εργασιών με υπόδειξη του Προϊσταμένου). 

Εκτελεί κάθε άλλη εργασία ο ίδιος, καθώς και ο βοηθός, 
όταν υπάρχει σε περίπτωση ανάγκης με υπόδειξη του Προϊ¬ 
σταμένου. 

Καθήκοντα Καθαριστριών 

Εκτελούν τις εργασίες καθαριότητας όλων των εσωτερι¬ 
κών και εξωτερικών χώρωντου Δημοτικού Σταθμού. 

Είναι αποκλειστικά υπόλογοι για την καλή συντήρηση, την 
καθαριότητα και τη φύλαξη του ιματισμού στον χώρο απο¬ 
θήκευσης του, ευθυνόμενοι για κάθε απώλεια ή αδικαιολό¬ 
γητη καταστροφή του. 

Βοηθούν το μάγειρα σε περίπτωση που δεν υπάρχει βοη¬ 
θός μάγειρα, στην προετοιμασία του φαγητού των παιδιών. 

Φροντίζουν για τη διανομή του φαγητού, παρευρίσκονται 
στο χώρο της τραπεζαρίας και βοηθούν τους υπαλλήλους 
των κλάδων Βρεφονηπιοκόμων ή Νηπιαγωγών καθ' όλη τη 
διάρκεια του φαγητού των παιδιών. 

Φροντίζουν μετά το τέλος του φαγητού για τη συγκέντρω¬ 
ση και μεταφορά στο χώρο του μαγειρείου των εστιάσεως. 

Βοηθούν, εφόσον παρίσταται ανάγκη, στην προετοιμασία 
των παιδιών του νηπιακού τμήματος για τη μεσημβρινή του 
ανάπαυση, καθώς και στην καθαριότητα και στην ετοιμασία 
αυτών για την αποχώρηση τους από το Δημοτικό Σταθμό. 

Εκτελούν κάθε άλλη εργασία σε περίπτωση έκτακτης ανά¬ 
γκης, με υπόδειξη του Προϊσταμένου. 

Καθήκοντα Παιδιάτρου 

Εκτελεί την υγειονομική υπηρεσία στο Δημοτικό Σταθμό 
μια φορά την εβδομάδα. 

Υποβάλει σε ιατρική εξέταση άλατα παιδιά, παρακολουθεί 
τη σωματική και διανοητική τους ανάπτυξη και ελέγχει την 
τήρηση των υποχρεωτικών εμβολιασμών τους. 

Τηρεί τις καρτέλες παρακολούθησης της υγείας των παι¬ 
διών και υποδεικνύει την ενδεδειγμένη αγωγή, ενημερώνο¬ 
ντας το Δ/ντή και τους γονείς. 

Υποδεικνύει τα μέτρα που πρέπει να λαμβάνονται για την 
υγιεινή των παιδιών και την εν γένει υγειονομική κατάσταση 
του Σταθμού. 


Διατηρεί στο Δημοτικό Σταθμό φαρμακείο με τα απαραί¬ 
τητα φάρμακα πρώτων βοηθειών. 

Υποδεικνύει τα κατάλληλα μέτρα για την προφύλαξη των 
παιδιών από λοιμώδη νοσήματα και για πρόληψη και περι¬ 
στολή και παρακολουθεί την ακριβή εκτέλεσή τους. 

Καταρτίζει πρόγραμμα και αναπτύσσει δραστηριότητες 
αγωγής υγείας για τα παιδιά, το προσωπικό και τους γονείς. 

Συνεργάζεται στενά με τον ψυχολόγο και το παιδαγωγικό 
προσωπικό. 

Η περιφρούρηση της υγείας του παιδιού αποτελεί επίσης 
υποχρέωση και του λοιπού προσωπικού του Δημοτικού 
Σταθμού, το οποίο εφαρμόζει πιστά όλα τα απαραίτητα μέ¬ 
τρα υγιεινής και ασφάλειας και ευθύνεται για κάθε αμέλεια 
ή παράλειψή του που να έχει επίπτωση στην υγεία των παι¬ 
διών. Το προσωπικό του Δημοτικού Σταθμού υποβάλλεται 
τακτικά σε προληπτικό ιατρικό έλεγχο και εφοδιάζεται με ει¬ 
δικό ατομικό βιβλιάριο υγείας που θεωρείται από την αρμό¬ 
δια Υγειονομική Υπηρεσία. 

Καθήκοντα Ψυχολόγου 

Συνεργάζεται με τα παιδιά και τις οικογένειές τους, του¬ 
λάχιστον μία φορά την εβδομάδα, με σκοπό να συμβάλλει 
στην αντιμετώπιση τυχόν ψυχολογικών, ατομικών ή οικογε¬ 
νειακών προβλημάτων, σεβόμενος την προσωπικότητα, την 
αξιοπρέπεια και τα δικαιώματα των παιδιών και του άμεσου 
οικογενειακού τους περιβάλλοντος. 

Βοηθά τον Παιδίατρο κατά τις ημέρες και τις ώρες λει¬ 
τουργίας του ιατρείου και έχει μαζί με αυτόν την ευθύνη φύ¬ 
λαξης και διαχείρισης του φαρμακευτικού και υγειονομικού 
υλικού του Σταθμού. 

Επισημάνει τις περιπτώσεις των παιδιών που χρειάζονται 
οικογενειακή και επιστημονική βοήθειά, επισκέπτεται το σπί¬ 
τι τους και παρέχει τις φροντίδες και οδηγίες τους. 

Με την απόφαση αυτή προκαλείται δαπάνη σε βάρος του 
προϋπολογισμού του Παιδικού και Βρεφονηπιακού Σταθ¬ 
μού του Δήμου Τήλου, το ύψος της οποίας δεν μπορεί να 
προβλεφθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ρόδος, 4 Σεπτεμβρίου 2003 

Με εντολή Γενικής Γραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αοιθ. 6615 (3) 

Τροποποίηση Οργανισμού Εσωτερικής Υπηρεσίας του Δη¬ 
μοτικού Πνευματικού Κέντρου Δήμου Λέρου 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (ΔΚΚ). 

2. Τις διατάξεις των άρθρων 7, 9, 11, 12 και 18 του Ν. 
2503/1997. 

3. Τις διατάξεις του άρθρου 1 του Ν.2081/92 και του άρ¬ 
θρου 1 του Ν. 2469/97. 

4. Τις διατάξεις του άρθρου 1 του Ν. 2647/1998. 

5. Την 6623/1991 απόφασή μας, που δημοσιεύθηκε στο 
ΦΕΚ297/τ. Β78.5.1991. 

6. Την 4699/Β/29.8.97 (ΦΕΚ 891/τ.Β/9.10.97) απόφαση του 
Γ ενικού Γ ραμματέα Περιφέρειας Νοτίου Αιγαίου «Περί με¬ 
ταβίβασης δικαιώματος υπογραφής στους Προϊστάμενους 
Δ/νσεων και Τ μημάτων της Γ ενικής Δ/νσης της Περιφέρειας 
στο Νομό Δωδ/σου». 

7. Το 23/2001 πρακτικό του Υπηρεσιακού Συμβουλίου 
ΟΤΑ. 

8. Την 13/2001 απόφαση Διοικητικού Συμβουλίου του Δημοτι¬ 
κού Πνευματικού Κέντρου Δήμου Λέρου, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τροποποιούμε την 6623/1991 απόφασή μας, που δημοσι- 
εύθηκεστοΦΕΚ297/τ. Β78.5.1991 ως εξής: 

Άρθρο 1 

Όλα τα τμήματα του Δ.Π.Κ. αποτελούν μια ΓΡΑΜΜΑΤΕΙΑ 
με τίτλο ΓΡΑΜΜΑΤΕΙΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ - ΒΙ¬ 
ΒΛΙΟΘΗΚΗΣ - ΜΟΥΣΕΙΟΥ - ΠΙΝΑΚΟΘΗΚΗΣ της οποίας 
προϊστάμενος θα είναι ο Πρόεδρος του Διοικητικού Συμ¬ 
βουλίου. 

Η Γραμματεία είναι αυτοτελής υπηρεσία και η εργασία της 
θα διεκπεραιώνεται από υπάλληλο του Δ.Π.Κ. 

Στην υπηρεσία ΟΙΚΟΝΟΜΙΚΟΥ υπάγεται η διαχείριση και το 
Ταμείο που τηρούνται από μόνιμο Δημοτικό υπάλληλο μέχρι να 
ανατεθούντα καθήκοντα αυτά σε τακτικό υπάλληλο του Δ.Π.Κ. 

Άρθρο 2 

Η διάρθρωση και διαβάθμιση των θέσεων σε τακτικό ή 
έκτακτο προσωπικό ορίζεται όπως παρακάτω: 

ΤΑΚΤΙΚΟ ΠΡΟΣΩΠΙΚΟ 

Μία (1) θέση Βιβλιοθηκάριου - Αρχειονόμου, Πτυχιούχου 
ΤΕΙ Βιβλιοθηκονομίας ή κατ' ανάγκη ανάλογης ειδικότητας, 
γνώστης Αγγλικής επίπεδο Ι_0\Λ/ΕΒ. 

Μία (1) θέση κλάδου ΔΕ 1 Διοικητικού με παράλληλα καθή¬ 
κοντα Ξεναγού, επί πλέον προσόν να είναι πτυχιούχος σχο¬ 
λής Ξεναγών διετούς τουλάχιστον διάρκειας, γνώστης της 
Αγγλικής - επίπεδο Ι_0\Λ/ΕΒ με επιθυμητή γνώση χρήσης Η/Υ. 

(Γραμματειακή υποστήριξη). 

ΜΗ ΤΑΚΤΙΚΟ ΚΑΙ ΠΕΡΙΟΡΙΣΜΕΝΟΥ ΧΡΟΝΟΥ ΑΠΑΣΧΟ¬ 
ΛΗΣΗΣ ΠΡΟΣΩΠΙΚΟ (ΕΚΤΑΚΤΟ ΠΡΟΣΩΠΙΚΟ) 

Μία (1) θέση Διοικητικού για της ανάγκες των Μουσείων, 
πολλαπλών καθηκόντων με ελάχιστα προσόντα Απόφοιτος 
Λυκείου και με εμπειρία στη χρήση ηλεκτρονικής διαχείρι¬ 
σης δεδομένων με γνώση Αγγλικής Ι_0\Λ/ΕΠ. 

Μία (1) θέση γενικών καθηκόντων - Απόφοιτος Γυμνασίου 
γνώστης Αγγλικής (απλή συνομιλία επιπέδου ΒΑ3ΙΟ) με 
πολλαπλά καθήκοντα (φύλαξη, συντήρηση, καθαριότητα, 
υποστήριξη εκδηλώσεων κ.λ.π.). 

Άρθρο 3 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΓΡΑΜΜΑΤΕΙΑΣ 

1 .Ασκεί εποπτικό και διοικητικό έργο. Είναι αποκλειστικά 
υπεύθυνος για την ομαλή λειτουργία και την μέγιστη απο- 
δοτικότητατου Δ.Π.Κ. 

2. Εποπτεύει το προσωπικό για την σωστή εκτέλεση των 
καθηκόντων του. 

3. Εποπτεύει την οργάνωση των πολιτιστικών δραστηριο¬ 
τήτων προγραμματισμένων και μη 

4. Έχει την ευθύνη του υλικού του Δ.Π.Κ. καθώς και των 
ανάλογων προμηθειών ύστερα από απόφαση του Δ.Σ. 

5. Φροντίζει να τηρούνται σε καλή κατάσταση και πάντοτε 
ενημερωμένα τα υπηρεσιακά βιβλία και έντυπα του Δ.Π.Κ. 
και εποπτεύει την διεκπεραίωση της αλληλογραφίας. 

6. Παρίσταται στις συνεδριάσεις του Δ.Σ. 

7. Εφαρμόζει πιστά τον κανονισμό λειτουργίας καθώς και 
την εκάστοτε ισχύουσα Νομοθεσία. 

8. Έχει την άμεση επίβλεψη και την γενική διεύθυνση του 
Δ.Π.Κ. 

9. Επιμελείται την σύνταξη του προϋπολογισμού, των ανα¬ 
μορφώσεων και των απολογισμών. 

Άρθρο 4 

ΚΑΘΗΚΟΝΤΑ ΒΙΒΛΙΟΘΗΚΑΡΙΟΥ 

1. Φροντίζει για την συνεχή λειτουργία της Βιβλιοθήκης. 

2. Τηρεί τα απαραίτητα βιβλία για την διαχείριση της βι¬ 
βλιοθήκης. 

3. Παίρνει κάθε πρόσφορο μέτρο για την καλή εκτέλεση 
των πολιτιστικών δραστηριοτήτων του Δ.Π.Κ. Διοργανώνει 


διαλέξεις, μορφωτικού και πολιτιστικού περιεχομένου και 
εκθέσεων. 

4. Παράλληλα με τα καθήκοντα του ασκεί κάθε άλλο κα¬ 
θήκον που θα του ανατεθεί από το Δ.Σ. του Δ.Π.Κ. (Ξεναγός 
Μουσείων, υποστήριξη εκδηλώσεων, γραμματειακά- διαχει¬ 
ριστικά καθήκοντα σε οιοδήποτε τμήμα του Δ.Π.Κ.) 

Άρθρο 5 

ΚΑΘΗΚΟΝΤΑ ΔΙΟΙΚΗΤΙΚΟΥ ΥΠΑΛΛΗΛΟΥ ΚΛΑΔΟΥ ΔΕ 1 

Είναι βασικός βοηθός της Διεύθυνσης και της Διοίκησης 
του Δ.Π.Κ. 

1. Φροντίζει την παραλαβή και αποστολή της αλληλογραφίας 

2. Φροντίζει τηντήρηση πρωτοκόλλου για τα πάσης (ρύσε¬ 
ως εισερχόμενα - εξερχόμενα ( έγγραφα - αντικείμενα - έρ¬ 
γα τέχνης κ.λ.π.) την κατοχύρωση / χρέωση τους στα αντί¬ 
στοιχα βιβλία περιουσίας. 

3. Επικυρώνει τα αντίγραφα των εγγράφων. 

4. Δακτυλογραφεί και προωθεί αποφάσεις της Διεύθυν¬ 
σης/Διοίκησης και κάθε άλλο έγγραφο του ΔΠΚ τηρώντας 
παράλληλα όπου προβλέπει το ανάλογο ηλεκτρονικό. 

5. Παρέχει γραμματειακή και λογιστική υποστήριξη στον 
πρόεδρο και το Δ.Σ. του ΔΠΚ και ότι άλλο χρειαστεί για την 
εύρυθμη λειτουργία του. 

6. Αναπληρώνει όποτε απαιτηθεί κάθε εργαζόμενο που τυ¬ 
χόν απουσιάζει μετά από σχετική απόφαση του Προέδρου 
του Δ.Σ. του Δ.Π.Κ. 

7. Συμβάλει στην δημιουργία έκδοσης ενημερωτικών εντύ¬ 
πων και κανονισμών του Δ.Π.Κ. 

8. Εάν επί πλέον έχει τα προσόντα ξεναγού, του ανατίθε¬ 
νται παράλληλα καθήκοντα ξενάγησης. 

Άρθρο 6 

ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ ΤΑΚΤΙΚΟΥ ΚΑΙ ΜΗ 

Λόγω των περιορισμένων οικονομικών δυνατοτήτων 
του Δ.Π.Κ. το σύνολο του προσωπικού συμπεριλαμβανο¬ 
μένου και των θέσεων των άρθρων 4, 5 και 6 ασκούν πολ¬ 
λαπλά καθήκοντα σύμφωνα με τις ανάγκες του Δ.Π.Κ. 

Τ ο ωράριο εργασίας καθορίζεται κάθε φορά από το Δ. Σ. του 
Δ. Π. Κ. και περιλαμβάνει πρωινή και απογευματινή εργασία. 

Γιατις περιπτώσεις απασχόλησης σε ημέρες αργίας με 
απόφαση του Δ.Σ. θα κανονίζεται ο τρόπος πληρωμής ή η 
χορήγηση συμπληρωματικής άδειας. 

Άρθρο 7 

ΓΕΝΙΚΕΣ ΔΙΑΤΑΞΕΙΣ 

Τα τυπικά προσόντα, οι περιορισμοί, η αστική ευθύνη, 
τα δικαιώματα, οι άδειες, οι μεταβολές στην υπηρεσιακή 
εξέλιξη, τα πειθαρχικά αδικήματα οι ποινές η λύση της ερ¬ 
γασιακής σχέσης τα νοσήλια και οιοδήποτε άλλο θέμα 
που αφορά την κατάσταση των εργαζομένων, διέπονται 
από τις διατάξεις της εκάστοτε ισχύουσας νομοθεσίας. 

Άρθρο 8 

Ο κανονισμός αυτός ισχύει από την ημέρα της δημοσί¬ 
ευσης του στην Εφημερίδα της Κυβερνήσεως. 

Από την ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται δαπάνη σε βάρος του 
προϋπολογισμού του τρέχοντος οικονομικού έτους. Για 
τα επόμενα τέσσερα (4) οικονομικά έτη το ύψος της δα¬ 
πάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 25 Αυγούστου 2003 

Με εντολή Γ ενικής Γ ραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




